Diari Oficial de la Generalitat Valenciana


Sumari del DOGV 9255, del 13-01-2022 (2021/12479)

RESOLUCIÓ de 15 de desembre de 2021, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-115, Ontinyent - Xàtiva.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9255

Data del DOGV
:   13-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12129


Data del document
:   15-12-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * política de transports

RESOLUCIÓ de 15 de desembre de 2021, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-115, Ontinyent - Xàtiva. [2021/12582]  
Mitjançant la Resolució de 27 de juliol de 2018, la Direcció General d'Obres Públiques, Transport i Mobilitat, en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), va aprovar inicialment el projecte de servei públic de transport CV-115, Ontinyent - Xàtiva, que va ser sotmés a informació pública de conformitat amb el que es disposa en l'article 26 de la Llei 6/2011, d'1 d'abril, de mobilitat de la Comunitat Valenciana (DOGV 8354, 03.08.2018).  
Una vegada analitzades les al·legacions, i en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), el director general d'Obres Públiques, Transport i Mobilitat va dictar una resolució amb data 14 de maig de 2019 que elevava a definitiva l'aprovació del projecte de servei públic de transport CV-115, Ontinyent - Xàtiva, d'abril de 2019 (DOGV 8550, 17.05.2019).  
Atés el temps que ha transcorregut des de la redacció i l'aprovació del projecte de servei públic CV-115, Ontinyent - Xàtiva, està justificada la procedència de l'actualització del valor estimat. Per a aquesta actualització, en l'estructura de costos del servei s'han considerat les últimes dades publicades per l'Observatori de Costos del Transport de Viatgers en Autocar del Ministeri de Transports, Mobilitat i Agenda Urbana, i pel Ministeri de Transició Ecològica i el Repte Demogràfic, com també els increments salarials segons els convenis sectorials provincials.  
  
D'altra banda, ateses les reivindicacions de les diferents associacions empresarials del sector del transport de persones viatgeres i, considerant a més que s'ha activat la pròrroga del contracte de servei escolar per part de la Conselleria d'Educació, Cultura i Esport, s'ha estimat convenient establir un únic escenari per a la prestació del servei.  
  
En virtut de tot el que antecedeix i del que estableix l'article 134 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, en relació amb l'article 28 de la Llei 5/1983, de 30 de desembre, del Consell, resolc:  
  
Primer  
Aprovar l'actualització del projecte definitiu de servei públic de transport CV-115, Ontinyent - Xàtiva, redactat en novembre de 2021.  
  
Segon  
Publicar aquesta resolució en el Diari Oficial de la Generalitat Valenciana. El projecte definitiu actualitzat estarà disponible en la pàgina web de la Conselleria de Política Territorial, Obres Públiques i Mobilitat, en l'enllaç següent:  
https://politicaterritorial.gva.es/va/web/transportes/projectes-definitius-de-servei-public-de-transports-de-viatgers-amb-autobus  
  
Contra aquesta resolució, que posa fi a la via administrativa, es podrà interposar un recurs potestatiu de reposició davant del conseller de Política Territorial, Obres Públiques i Mobilitat, en el termini d'un mes a comptar des de l'endemà de la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que disposen els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via impugnatòria que es considere convenient.  
  
València, 15 de desembre de 2021.- El conseller de Política Territorial, Obres Públiques i Mobilitat, p. d. (Resolució de 23.07.2019; DOGV 26.07.2019), la directora general d'Obres Públiques, Transports i Mobilitat Sostenible: Roser Obrer Marco.